CELEX: 62008CN0185
Language: fi
Date: 2008-04-29 00:00:00
Title: Asia C-185/08: Ennakkoratkaisupyyntö, jonka Rechtbank 's-Gravenhage (Alankomaat) on esittänyt 29.4.2008 — Latchways plc ja Eurosafe Solutions BV v. Kedge Safety Systems BV ja Consolidated Nederland BV

2.8.2008   
            
            
               FI
            
            
               Euroopan unionin virallinen lehti
            
            
               C 197/6
            
         Ennakkoratkaisupyyntö, jonka Rechtbank 's-Gravenhage (Alankomaat) on esittänyt 29.4.2008 — Latchways plc ja Eurosafe Solutions BV v. Kedge Safety Systems BV ja Consolidated Nederland BV
   (Asia C-185/08)
   (2008/C 197/10)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank 's-Gravenhage
   Pääasian asianosaiset
   
      Kantajat: Latchways plc ja Eurosafe Solutions BV
   
      Vastaajat: Kedge Safety Systems BV ja Consolidated Nederland BV
   Ennakkoratkaisukysymykset
   
               1)
            
            
               Kuuluvatko standardissa EN 795 tarkoitetut luokan A1 kiinnityslaitteet (jotka on tarkoitettu jäämään pysyvästi paikoilleen) yksinomaan direktiivin 89/106/ETY (1) soveltamisalaan?
            
         
               2)
            
            
               Jos ensimmäiseen kysymykseen annetaan kieltävä vastaus, kuuluvatko nämä kiinnityslaitteet — mahdollisesti henkilönsuojaimen osana — direktiivin 89/686/ETY (2) soveltamisalaan?
            
         
               3)
            
            
               Jos ensimmäiseen ja toiseen kysymykseen annetaan kieltävä vastaus: Onko myös direktiivin 89/686/ETY liitteen II ja erityisesti siinä olevan 3.1.2.2. kohdan nojalla arvioitava tämän direktiivin soveltamisalaan kuuluvan henkilönsuojaimen osalta, täyttääkö tämä henkilönsuojain itsessään tämän direktiivin olennaiset vaatimukset, vai onko tämän osalta käsiteltävä myös sitä, onko kiinnityslaite — jolla se liitetään kyseiseen henkilönsuojaimeen — varma liitteessä II tarkoitetuissa ennakoitavissa käyttöolosuhteissa?
            
         
               4)
            
            
               Sallitaanko yhteisön oikeuden ja erityisesti (päätöksen) 93/465/ETY (3) mukaan se, että EY-merkintä kiinnitetään vapaaehtoisesti ensimmäisessä kysymyksessä tarkoitettuun kiinnityslaitteeseen todisteena sen direktiivin 89/686/ETY ja/tai direktiivin 89/106/ETY mukaisuudesta?
            
         
               5)
            
            
               Jos neljänteen kysymykseen annetaan kokonaisuudessaan tai osittain myöntävä vastaus: Mikä menettely tai mitkä menettelyt otetaan huomioon määritettäessä direktiivin 89/686/ETY ja/tai direktiivin 89/106/ETY mukaisuutta?
            
         
               6)
            
            
               Onko standardia EN 795 pidettävä ensimmäisessä kysymyksessä tarkoitettujen kiinnityslaitteiden osalta yhteisön oikeutena, jota Euroopan yhteisöjen tuomioistuin tulkitsee?
            
         
               7)
            
            
               Jos kuudenteen kysymykseen annetaan myöntävä vastaus, onko standardia EN 795 tulkittava siten, että (Notified Bodyn) on testattava ensimmäisessä kysymyksessä tarkoitettu kiinnityslaite ennakoitavissa käyttöolosuhteissa (kuten ulkolämpötilat, sääolosuhteet, itse kiinnityslaitteen ja/tai niiden materiaalien, joilla se on kiinnitetty, tai kattorakennelman vanhentuminen)?
            
         
               8)
            
            
               Jos seitsemänteen kysymykseen annetaan myöntävä vastaus, onko testaus tehtävä silloin siten, että siinä otetaan huomioon (annetuissa ohjeissa olevat) käyttörajoitukset?
            
         
      (1)  Rakennusalan tuotteita koskevan jäsenvaltioiden lainsäädännön lähentämisestä 21.12.1988 annettu neuvoston direktiivi 89/106/ETY (EYVL L 40, 1989, s. 12).
   
      (2)  Henkilönsuojaimia koskevan jäsenvaltioiden lainsäädännön lähentämisestä 21.12.1989 annettu neuvoston direktiivi 89/686/ETY (EYVL L 399, s. 18).
   
      (3)  Teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22.7.1993 tehty neuvoston päätös (EYVL L 220, s. 23).